laion/Wikipedia-Exotic huggingface dataset:
বয়ালা

বয়ালা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ২০০১ সালের নেপালের জনশুমারি অনুসারে এর জনসংখ্যা ছিল ৩৪৬৪ জন এবং সাক্ষরতার হার ছিল ২৮%। বর্তমানে এটি কমলবাজার পৌরসভার অন্তর্ভুক্ত। "নেপালের জনশুমারি ২০০১"। নেপালের গ্রাম উন্নয়ন সমিতি। ডিজিটাল হিমালয়। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০০৮।
ভাগ্যশ্বর

ভাগ্যশ্বর পশ্চিম নেপালের সেতী অঞ্চলের অছাম জেলার সাঁফেবগর পৌরসভার বাজারকেন্দ্র। ১৮ মে ২০১৪ সালে নবগঠিত সাঁফেবগর পৌরসভার সাথে যুক্ত হওয়ার আগপর্যন্ত এটি একটি গ্রাম উন্নয়ন সমিতি ছিল। ১৯৯১ সালের নেপালের জনশুমারি অনুসারে এর জনসংখ্যা ছিল ১১৫৮ জন এবং খানার সংখ্যা ছিল ২৫৭ টি। ২০০১ সালের শুমারি অনুসারে জনসংখ্যা ছিল ১৩২১ জন এবং সাক্ষরতার হার ছিল ৬২%। 72 new municipalities announced ওয়েব্যাক মেশিনে আর্কাইভকৃত জুন ১৮, ২০১৪ তারিখে My Republica Govt announces 72 new municipalities ওয়েব্যাক মেশিনে আর্কাইভকৃত ২০১৪-১০-০৬ তারিখে The Kathmandu Post "নেপালের জনশুমারি ২০০১"। নেপালের গ্রাম উন্নয়ন সমিতি। ডিজিটাল হিমালয়। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০০৮।
বৈজনাথ

বৈজনাথ পশ্চিম-মধ্য নেপালের সেতী অঞ্চলের অছাম জেলার সাঁফেবগর পৌরসভার বাজারকেন্দ্র। ১৮ মে ২০১৪ সালে নবগঠিত পৌরসভার সাথে যুক্ত হওয়ার আগপর্যন্ত এটি একটি গ্রাম উন্নয়ন সমিতি ছিল। ১৯৯১ সালের নেপালের জনশুমারি অনুসারে এর জনসংখ্যা ছিল ১১৬০ জন এবং খানার সংখ্যা ছিল ২৩৭ টি। ২০০১ সালের শুমারি অনুসারে জনসংখ্যা ছিল ১৩৪৫ জন এবং সাক্ষরতার হার ছিল ৭০%। 72 new municipalities announced ওয়েব্যাক মেশিনে আর্কাইভকৃত জুন ১৮, ২০১৪ তারিখে My Republica Govt announces 72 new municipalities ওয়েব্যাক মেশিনে আর্কাইভকৃত ২০১৪-১০-০৬ তারিখে The Kathmandu Post "নেপালের জনশুমারি ২০০১"। নেপালের গ্রাম উন্নয়ন সমিতি। ডিজিটাল হিমালয়। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০০৮।
ভটাকাটিয়া

ভটাকাটিয়া পশ্চিম-মধ্য নেপালের সেতী অঞ্চলের অছাম জেলার একটি ছোট্ট শহর। ১৯৯১ সালের নেপালের জনশুমারি অনুসারে এর জনসংখ্যা ছিল ৩২৭০ জন এবং খানার সংখ্যা ছিল ৫৮০ টি। ২০০১ সালের শুমারি অনুসারে জনসংখ্যা ছিল ৩৯০৬ জন এবং সাক্ষরতার হার ছিল ২৬%। স্থানীয় বাসিন্দাদের প্রায় সবাই হিন্দুধর্মাবলম্বী। "নেপালের জনশুমারি ২০০১"। নেপালের গ্রাম উন্নয়ন সমিতি। ডিজিটাল হিমালয়। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০০৮।
টাকাবাডা

টাকাবাডা : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ২৩৫২ জন এবং খানার সংখ্যা ছিল ৪৬২ টি। ২০০১ সালের শুমারি অনুসারে জনসংখ্যা ছিল ২৫৪৫ জন এবং সাক্ষরতার হার ছিল ৪৯%। স্থানীয় বাসিন্দাদের প্রায় সবাই হিন্দুধর্মাবলম্বী। "নেপালের জনশুমারি ২০০১"। নেপালের গ্রাম উন্নয়ন সমিতি। ডিজিটাল হিমালয়। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০০৮।
ভৈরবস্থান

ভৈরবস্থান পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৮৬৯ জন এবং খানার সংখ্যা ছিল ৫০৪ টি। ২০০১ সালের শুমারি অনুসারে জনসংখ্যা ছিল ৩৪৮৬ জন এবং সাক্ষরতার হার ছিল ৩৯%। "নেপালের জনশুমারি ২০০১"। নেপালের গ্রাম উন্নয়ন সমিতি। ডিজিটাল হিমালয়। ৬ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০০৮।
বান্নিগডিজৈগড

বান্নিগডিজৈগড পশ্চিম-মধ্য নেপালের সুদূরপশ্চিম প্রদেশের অছাম জেলার একটি গ্রামীণ পৌরসভা। পৌরসভাটির মোট আয়তন ৫৮.২৬ কিমি২। সর্বশেষ ২০১১ সালের নেপালের জনশুমারি অনুসারে এর মোট জনসংখ্যা ছিল ১৭,৩৫৯। "Ministry of Fedral Affairs"। সংগ্রহের তারিখ ৬ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "National Population and Housing Census 2011(National Report)" (পিডিএফ)। Central Bureau of Statistics। Government of Nepal। ২০১২। ২০১৩-০৪-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-০১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
খাজা খান মুহাম্মদ

মাওলানা খাজা খান মুহম্মদ (উর্দু: مولانا خواجہ خان محمد‎‎ ; ১৯২০-৫ মে ২০১০) একজন পাকিস্তানি ইসলামি পণ্ডিত এবং খানকাহ সিরাজিয়া কুন্ডিয়ান-এর প্রাক্তন অধ্যক্ষ এবং আলমি মজলিস তাহাফ্ফুজ খতমে নবুয়াত-এর আমির ছিলেন। খাজা খান মুহাম্মদ ১৯২০ সালে মিয়াওয়ালি জেলায় খাজা উমর সাহেবের পরিবারে জন্মগ্রহণ করেন। তিনি ষষ্ঠ শ্রেণি পর্যন্ত স্কুলে পড়াশোনা করেন। তারপর তিনি খানকাহ সিরাজিয়া কুন্ডিয়ানে কোরআন এবং প্রাথমিক ধর্মীয় শিক্ষা লাভ করেন। তিনি আরও পড়াশুনার জন্য জামিয়াহ ইসলামিয়াহ তালিমুদ্দিন দাভেলে ভর্তি হন। তারপরে পড়াশোনা শেষ করতে তিনি দারুল উলুম দেওবন্দে যান। ইজাজ আলী আমরোহি এবং অন্যান্য বিশিষ্ট শিক্ষক ছাড়াও হুসাইন আহমদ মাদানির বিশিষ্ট ছাত্র ছিলেন। ১৯৪১ সালে দারুল উলুম দেওবন্দ থেকে স্নাতক ডিগ্রি অর্জন করার পরে তিনি খানকাহ সিরাজিয়া কুন্ডিয়ায় ফিরে এসে সেখানে শিক্ষকতা শুরু করেন। তিনি খানকাহ সিরাজিয়ায় মৃত্যুর আগ পর্যন্ত প্রায় ষাট বছর অধ্যক্ষ হিসাবে দায়িত্ব পালন করেছিলেন। তিনি ১৯৭৭ সালে মুহাম্মদ ইউসুফ বানুড়ির মৃত্যুর পরে আলমি মজলিস তাহাফ্ফুজ খতমে নবুয়াতের আমিরের দায়িত্বও পালন করেছিলেন। তিনি প্রায় প্রতি বছর হজ্ব পালন করতেন। তিনি প্রায় ৬৫ বার হজ করেছেন । খাজা খান মুহাম্মদ ৯০ বছরেরও বেশি বয়সী ছিলেন এবং বার্ধক্য ও দুর্বলতা ছাড়া সম্ভবত তার কোনও রোগ ছিল না, তবে শেষ কয়েক দিন ধরেই গুরুতর জন্ডিসের কারণে তিনি মুলতানে চিকিৎসাধীন ছিলেন এবং মাগরিবের নামাজের পর বুধবার ৫ ই মে তিনি মারা যান। তার জানাজার নামাজে তার ছেলে ও উত্তরাধিকারী খলিল আহমেদ ইমামতি করেছিলেন। এতে সারাদেশের কয়েক মিলিয়ন লোক উপস্থিত ছিলেন এবং খানকাহ সিরাজিয়া কবরস্থানে তার পরামর্শদাতা মাওলানা আবদুল্লাহ লুধিয়ানভীর পাশে তাকে দাফন করা হয়েছিল। জানাজায় মাওলানা ফজলুর রেহমান, তৎকালীন ফেডারেল মন্ত্রী আতাউর রহমান, উবায়দুর রহমান জিয়া, মুহম্মদ তাকী উসমানী, সলিমুল্লাহ খান, আব্দুর রাজ্জাক ইস্কান্দার, আব্দুল গফুর হায়দারী, মুহাম্মদ রফি উসমানী, মাওলানা আমজাদ খান, হাফিজ হুসাইন আহমেদ, মুহাম্মদ হানিফ জলন্ধরী, গুল নসিব খান ও ক্বারী ফয়জুর রহমান আলভী প্রমূখ উপস্থিত ছিলেন। তৎকালীন পাঞ্জাবের মুখ্যমন্ত্রী মুহাম্মদ শাহবাজ শরীফের প্রতিনিধিত্ব করে পাঞ্জাব বিধানসভার সদস্য আলী হায়দার নূর খান নিয়াজী জানাজায় অংশ নিয়েছেন এবং কবরে পুষ্পস্তবক অর্পণ করেছেন। দেওবন্দি ব্যক্তিত্বের তালিকা مولانا مجیب الرحمن انقلابی (২২ মে ২০১৫)। "حضرت مولانا خواجہ خان محمد صاحبؒ ....پیکر رشد وہدایت"। dailypakistan.com.pk। সংগ্রহের তারিখ ২৮ জুলাই ২০২০।  Abdul Aziz Anjum। "حضرت خواجہ خان محمد"। hamariweb.com। সংগ্রহের তারিখ ২৮ জুলাই ২০২০।  "HAZRAT KHWAJA KHAN MUHAMMAD SAHIB- KHANQAH SIRAJI"। mianwali.org। সংগ্রহের তারিখ ২৮ জুলাই ২০২০।  Zahid Ur Rashdi। "حضرت مولانا خواجہ خان محمدؒ"। zahidrashdi.org। সংগ্রহের তারিখ ২৮ জুলাই ২০২০।  عبدالوحید مزاج میانوالی (১৮ সেপ্টেম্বর ২০১৬)। "خواجہ خواجگان حضرت مولانا خواجہ خان محمدؒ"। dunya.com.pk। সংগ্রহের তারিখ ২৮ জুলাই ২০২০।  "خواجہ خان محمد خانقاہ سراجیہ میں سپرد خاک' نماز جنازہ میں لاکھوں افراد کی شرکت"। nawaiwaqt.com। ৭ মে ২০১০। সংগ্রহের তারিখ ২৮ জুলাই ২০২০।
কোয়াড সিটিজ

কোয়াড সিটিজ মার্কিন যুক্তরাষ্ট্রের আইওয়া ও ইলিনয় অঙ্গরাজ্যের পাঁচটি (আদিতে চারটি) শহরের সমন্বয়ে গঠিত অঞ্চল। এগুলো হলো- দক্ষিণ-পূর্ব আইওয়ার ড্যাভেনপোর্ট ও বেটেনডর্ফ এবং উত্তর-পশ্চিম ইলিনয়ের রক আইল্যান্ড, মোলিন ও পূর্ব মোলিন। এই শহরগুলো একত্রে কোয়াড সিটিজ মেট্রোপলিটন এলাকা গঠন করে, ২০১৩ সালের হিসাব অনুযায়ী যার জনসংখ্যা ছিল ৩,৮৩,৭৮১। ইউরোপীয়রা বসতি স্থাপন করার পূর্বেই নদীগুলোর মোহনা আদিবাসীদের আকৃষ্ট করতে শুরু করে। হাজার বছর ধরে তারা নদীর তীরকে বসবাসের জায়গা হিসেবে নির্বাচন করত। ইউরোপীয়রা যখন এখানে আগমন করে, তখন সক ও ফক্স গোত্রের মানুষ বসবাস করত। "সকেনাক" ছিল সক গোত্রের প্রধান গ্রাম। ঊনবিংশ শতকে এখানে যুদ্ধপ্রধান ব্ল্যাক হক জন্মগ্রহণ করেন। ১৮৩২ সালের ব্ল্যাক হক যুদ্ধে যুক্তরাষ্ট্র সক গোত্রকে পরাজিত করে। তখন সক গোত্রপ্রধান কেওকুক এবং মার্কিন জেনারেল উইনফিল্ড স্কট চুক্তি স্বাক্ষর করেন। এর ফলে আদিবাসীরা ২৪,০০০ বর্গকিলোমিটার এলাকা যুক্তরাষ্ট্রের হাতে সমর্পণ করতে বাধ্য হয়। ব্ল্যাক হক ঐতিহাসিক উদ্যানে সকদের বীরত্বগাথা সুন্দরভাবে পরিস্ফুটিত হয়েছে। যুক্তরাষ্ট্রে শিল্প বিপ্লব ক্রমশ প্রগতি পেতে থাকলে শিল্পোদ্যোক্তারা মিসিসিপি নদীকে জলশক্তির উৎস হিসাবে ব্যবহারের সম্ভাবনা পর্যবেক্ষণ করেন। তারা জলশক্তি ও নদীপথে পরিবহনের সহজলভ্যতার বিষয়টি বিবেচনা করে কোয়াড সিটিজ এলাকায় উন্নয়নের জন্য আগমন করেন। ১৮৪৮ সালে জন ডির মোলিনে লাঙল ব্যবসা স্থানান্তরিত করেন। ১৮৬৮ সালে এই ব্যবসাটি ডির অ্যান্ড কোম্পানির অধীনে স্থানান্তরিত হয়। বর্তমানে ডির অ্যান্ড কোম্পানি কোয়াড সিটিজ এলাকার সর্বোচ্চ কর্মসংস্থানদাতা। ১৮৫৬ সালে ড্যাভেনপোর্ট ও রক আইল্যান্ডকে সংযোগকারী রেলপথ নির্মিত হয়। রক আইল্যান্ড রেলপথ কোম্পানি এটি প্রতিষ্ঠা করে। ধীরগতির ফেরি ব্যবসার কদর এর ফলে পড়ে যেতে থাকে। বাষ্পীয়পোতগুলোর অধিপতিরা এই রেলসড়কগুলোকে তাদের ব্যবসার পথে হুমকি হিসেবে বিবেচনা করেন। ১৮৫৬ সালের ৬ মে, সেতুর নির্মাণকাজ সম্পন্ন হওয়ার কয়েক মাস পর একজন রাগান্বিত হয়ে রেলসড়কের সাথে এফফি অ্যাফটন জলযানের ধাক্কা লাগিয়ে দেন। এফি অ্যাফটনের মালিক জন হার্ড ক্ষতিপূরণ চেয়ে রক আইল্যান্ড রেলপথ কোম্পানির বিরুদ্ধে মামলা করেন। তখন রক আইল্যান্ড রেলপথ কোম্পানি আব্রাহাম লিংকন-কে তাদের আইনজীবী নিযুক্ত করে। লিংকন মামলাটিকে সুপ্রিম কোর্ট পর্যন্ত নিয়ে জিতে যান। ফিলিপ সুইটার লিংকনের একজন বিশেষজ্ঞ সাক্ষী ছিলেন। এই মামলা লিংকনের কর্মজীবনের মোড় ঘুরিয়ে দেয়। http://www.quadcities.com/
ক্রাকুফ

ক্রাকুফ পোল্যান্ডের দ্বিতীয় বৃহত্তম ও অন্যতম প্রাচীন শহর। লেসের পোল্যান্ড প্রদেশে ভিস্তুলা নদীর তীরে এর অবস্থান। সপ্তম শতাব্দীতে এর পত্তন হয়। ১৫৯৬ সাল পর্যন্ত ক্রাকুফ পোল্যান্ডের রাজধানী ছিল। দেশটির শিক্ষা, সংস্কৃতি ও অর্থনীতিতে ক্রাকুফের বিশেষ গুরুত্ব রয়েছে। এটি ইউরোপের অন্যতম সুন্দর শহর হিসাবে স্বীকৃতি পেয়েছে। আদি ক্রাকুফ ইউনেস্কোর স্বীকৃতিপ্রাপ্ত সর্বপ্রথম বিশ্ব ঐতিহ্য। প্রস্তর যুগের একটি বিক্ষিপ্ত বসতি থেকে কালের ধারায় এটি পোল্যান্ডের সবচেয়ে গুরুত্বপূর্ণ শহর হিসেবে আবির্ভূত হয়েছে। ভাভেল পাহাড়ে একটি ক্ষুদ্র পাড়া বা হ্যামলেটরূপে আধুনিক ক্রাকুফ শহরের সূচনা ঘটে। ৯৬৫ সালে এটি মধ্য ইউরোপের ব্যস্ত ব্যবসাকেন্দ্র হিসাবে কথিত হয়। ১৯১৮ সালে দ্বিতীয় পোলিশ প্রজাতন্ত্র গঠিত হওয়ার পর বিংশ শতাব্দীজুড়ে ক্রাকুফে নতুন নতুন বিশ্ববিদ্যালয় ও সাংস্কৃতিক প্রাণকেন্দ্র গড়ে ওঠে। তখন শিক্ষা ও সংস্কৃতির কেন্দ্র হিসেবে ক্রাকুফ স্বমহিমায় পুনরায় আত্মপ্রকাশ করে। শহরের জনসংখ্যা ৭,৮০,০০০। প্রধান সরণির একশো কিলোমিটার (৬২ মাইল) এলাকার ভেতরে আরো আশি লক্ষ মানুষ বসবাস করে। নাৎসি জার্মানি পোল্যান্ড আক্রমণ করে দখল করার পর প্রশাসনিক কার্যক্রম পরিচালনার জন্য ক্রাকুফকে রাজধানী হিসেবে নির্বাচিত করে। শহরের ইহুদি বাসিন্দাদের ক্রাকুফ ঘেটো নামে একটি দেয়ালঘেরা এলাকায় বসবাস করতে বাধ্য করা হতো। তারপর সেখান থেকে তাদের নির্যাতন ও নিধনের জন্য নাৎসি কনসেন্ট্রেশন ক্যাম্পে প্রেরণ করা হয়। আউশভিৎজ ও প্লাজো ছিল এই কনসেন্ট্রেশন ক্যাম্পগুলোর মধ্যে অন্যতম। তবে শহরটি ব্যাপক ধ্বংসযজ্ঞ ও বোমাবর্ষণের হাত থেকে রক্ষা পায়। ১৯৭৮ সালে ক্রাকুফের আর্চবিশপ ক্যারল ভোইতলা পোপ দ্বিতীয় জন পল নামে পোপের পদে অভিষিক্ত হন। তিনি ছিলেন ৪৫৫ বছরের মধ্যে প্রথম অ-ইতালীয় পোপ। ঐ বছরই ক্রাকুফ আর কুইটো ইউনেস্কোর প্রথম বিশ্ব ঐতিহ্য হিসাবে স্বীকৃতি লাভ করে। একটি বৈশ্বিক শহর হিসেবেও ক্রাকুফ স্বীকৃতি লাভ করেছে। গথিক, রেনেসাঁ ও বারোক স্থাপত্যকলায় নির্মিত বিভিন্ন ভবন একে শোভা দান করে। ভাভেল ক্যাথেড্রাল, রাজকীয় দুর্গ, সেন্ট মেরির ব্যাসিলিকা, সেন্ট পল ও পিটার চার্চ ও ইউরোপের বৃহত্তম মধ্যযুগীয় বাজার সরণি রাইনেক গ্লাউনি এগুলোর মধ্যে উল্লেখযোগ্য। এ শহরের জাগিয়োল্লিওনিয়ান বিশ্ববিদ্যালয় বিশ্বের অন্যতম প্রাচীন ও পোল্যান্ডের শ্রেষ্ঠ বিশ্ববিদ্যালয়। ২০০০ সালে একে ইউরোপের সাংস্কৃতিক রাজধানী স্বীকৃতি দেওয়া হয়। ২০১৩ সালে ক্রাকুফ ইউনেস্কোর সাহিত্য নগরী হিসাবে স্বীকৃতি পায়। এছাড়াও এটি ২০১৬-এর জুলাইয়ে বিশ্ব যুব দিবসের স্বাগতিক ছিল। "Local Data Bank"। Statistics Poland। সংগ্রহের তারিখ ২১ জুন ২০২০।  Data for territorial unit 1261000. Sikora, Jakub (৪ জুন ২০১৮)। "5 czerwca 1257 roku Kraków otrzymał prawa miejskie » Historykon.pl"।  https://web.archive.org/web/20070219135248/http://www.krakow.pl/en/miasto/?id=dzieje.html https://web.archive.org/web/20180322210302/http://warsawtour.pl/en/about-warsaw/history-of-the-city-2076.html "সংরক্ষণাগারভুক্ত অনুলিপি"। ১০ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২০।  https://web.archive.org/web/20120306210503/http://www.cracow.welcome.com.pl/Krak%C3%B3w-%E2%80%93-Office-Power-%2CWidokDzialArtykulyArtykul%2C72%2C1259.html http://www.deathcamps.org/occupation/plaszow.html https://books.google.com/books?id=3FV3puE5hdQC&q=first+non-Italian+pope+in+455+years&pg=PA171 https://www.telegraph.co.uk/travel/destinations/europe/poland/articles/poland-fascinating-facts/ https://www.theguardian.com/books/2013/nov/14/krakow-unesco-city-of-literatre
অমলেন্দু চক্রবর্তী

অমলেন্দু চক্রবর্তী (ইংরেজি: Amalendu Chakraborty) ( ৭ ডিসেম্বর, ১৯৩৪ — ১৫ জুন, ২০০৯) বিশ শতকের শেষের দিকের ভারতীয় বাঙালি চিন্তাশীল কথাসাহিত্যিক ও ছোটগল্পকার। অমলেন্দু চক্রবর্তীর জন্ম বৃটিশ ভারতের অধুনা বাংলাদেশের ঢাকা জেলার বাঘৈ গ্রামে। শৈশবে স্বাধীনতার আগেই ছিন্নমূল মানুষদের সাথে কলকাতায় মাতুলালয়ে চলে আসতে বাধ্য হন। প্রখ্যাত কবি সঞ্জয় ভট্টাচার্য ছিলেন তার মামা। স্কুলের পড়াশোনা বউবাজার হাইস্কুলে। এরপর সেন্ট্রাল ক্যালকাটা কলেজ থেকে স্নাতক ও কলকাতা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রি লাভ করেন। অমলেন্দু চক্রবর্তী কর্মজীবন শুরু করেন শিক্ষকতায় প্রথমে হুগলি জেলার গুড়াপে রমনীকান্ত ইন্সটিটিউশনে। এরপর দীর্ঘ তিন দশকের শিক্ষকতা শেষ করেন কলকাতার খিদিরপুর একাডেমিতে। তার সাহিত্যচর্চা শুরু হয় মামা সঞ্জয় ভট্টাচার্যের অনুপ্রেরণায় বাল্যজীবনেই। পড়াশোনার সাথেই তার লেখক জীবনের হাতেখড়ি ১৯৪৮ খ্রিস্টাব্দে। তার ঊনিশ বৎসর বয়সেই প্রকাশিত হয় তার গল্পগ্রন্থ 'সাহানা'(১৯৫৩)। ১৯৬২ খ্রিস্টাব্দে প্রকাশিত হয় তার প্রথম উপন্যাস 'বিপন্ন সময়'। তিনি মিতবাক, নগরমনস্ক, স্বল্পঘটনানির্ভর, মানসিক আতাতিসঙ্কুল কাহিনী রচনায় ছিলেন সিদ্ধহস্ত। তার প্রকাশিত উপন্যাস পাঁচটি ও গল্পগ্রন্থ দুটি। উপন্যাস - 'আকালের সন্ধানে' (১৯৮২) 'যাবজ্জীবন' (১৯৮৪) 'গোষ্ঠবিহারির জীবনযাপন' (১৯৯১) 'রাধিকাসুন্দরী' ১ম (১৯৯৬) ও ২য় (১৯৯৭) 'চাঁদ-মনসার জোট' (২০১০) গল্পগ্রন্থ - 'অবিরত চেনামুখ' (১৯৮৬) 'গৃহে গ্রহান্তরে' (১৯৮৭) অমলেন্দু চক্রবর্তী চিত্রাঙ্কনচর্চাও করতেন। তিনি নিজের ছোটগল্প 'অবিরত চেনামুখ' গ্রন্থের ও 'বারোমাস' পত্রিকার প্রচ্ছদ এঁকেছেন। এছাড়াও বেশ কিছু উল্লেখযোগ্য গ্রন্থের তিনি প্রচ্ছদশিল্পী। অমলেন্দু চক্রবর্তীর ছোটগল্প 'অবিরত চেনামুখ' অবলম্বনে প্রখ্যাত চলচ্চিত্র পরিচালক মৃণাল সেন তৈরি করেন প্রখ্যাত চলচ্চিত্র 'একদিন প্রতিদিন' (And Quiet Rolls the Dawn)। ছবিটি মুক্তি পায় ১৯৭৯ খ্রিস্টাব্দে এবং কান চলচ্চিত্র উৎসবে প্রদর্শিত হয়। উচ্চপ্রশংসিত ছবি বহু জাতীয় পুরস্কার লাভ করে। এরপর ১৯৪৩ খ্রিস্টাব্দের বাংলায় তেতাল্লিশের মন্বন্তরের পটভূমিতে রচিত উপন্যাস-'আকালের সন্ধানে' নিয়েও মৃণাল সেন চলচ্চিত্রায়ণ করেন এবং ছবিটি মুক্তি পায় ১৯৮০ খ্রিস্টাব্দে। ছবিটি ১৯৮১-তে বার্লিন চলচ্চিত্র উৎসবে 'সিলভার বিয়ার' পুরস্কারে ভূষিত হয়। ১৯৭৯ খ্রিস্টাব্দে 'একদিন প্রতিদিন' চলচ্চিত্রের শ্রেষ্ঠ কাহিনীকার হিসাবে বেঙ্গল ফিল্ম জার্নালিস্টস অ্যাসোসিয়েশনের বি.এফ.জে পুরস্কার লাভ করেন। ১৯৮৬ খ্রিস্টাব্দে 'যাবজ্জীবন' উপন্যাসের জন্য তিনি দিল্লি বিশ্ববিদ্যালয়ের 'নরসিংহ দাস পুরস্কার' এবং ১৯৮৭ খ্রিস্টাব্দে পশ্চিমবঙ্গ সরকারের 'বঙ্কিম পুরস্কার' লাভ করেন। অমলেন্দু চক্রবর্তী ২০০৯ খ্রিস্টাব্দে ১৫ ই জুন কলকাতার বাগুইআটিতে নিজ বাসভবনে প্রয়াত হন। শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট ২০১৯, পৃষ্ঠা ১২ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম ""কুমারী মাটির বুকে: অমলেন্দু চক্রবর্তী""। ২৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২০২০-১২-২৫।
বাগনাসকলি গ্রামীণ পৌরসভা

বাগনাসকলি গ্রামীণ পৌরসভা (নেপালি:वगनासकाली गाउँपालिका) নেপালের প্রদেশ নং ৫ এর পাল্পা জেলার গৌনপালিকা। ১২ মার্চ, ২০১৭ তারিখে নেপাল সরকার নতুন স্থানীয় প্রশাসনিক কাঠামো বাস্তবায়নের মাধ্যমে একটি নতুন স্থানীয় প্রশাসনিক কাঠামো বাস্তবায়ন করে। ভিডিসি পৌরসভা এবং গ্রাম কাউন্সিল দ্বারা প্রতিস্থাপিত হয়েছে। বাগনাকালী এই ৭৫৩টি স্থানীয় ইউনিটের অন্যতম। "बगनासकाली गाउँपालिका चिर्तुङ्गधारा, पाल्पा प्रदेश नं ५, नेपाल सरकार | "सुन्दर शान्त समृद्द सभ्य बगनासकाली गाउँको सार,आर्थिक सामाजिक पर्यटन र पुर्वाधार विकासको दिगो आधार ""। baganaskalimun.gov.np। ২০২০-০৭-০৮ তারিখে মূল থেকে আর্কাইভ করা। সংগ্রহের তারিখ ২০২০-০৭-০৮।  "Bagnaskali (Rural Municipality, Nepal) - Population Statistics, Charts, Map and Location"। www.citypopulation.de। সংগ্রহের তারিখ ২০২০-০৭-১৬।
ডিপ (ব্যায়াম)

ডিপ হল দেহের ঊর্ধ্বাংশের একটি শক্তিবর্ধক ব্যায়াম। সরু ও কাঁধের প্রস্থ বরাবর ডিপ মূলত ট্রাইসেপ্সকে শক্তিশালী করে, পাশাপাশি ক্রমানুযায়ী এন্টেরিয়র ডেল্টয়েডের মত প্রধান সিনারজিস্ট পেশীসমূহ, পেক্টোরালিস পেশীসমূহ (স্টারনাল, ক্ল্যাভিকুলার ও অন্যান্য অপ্রধান পেশী) এবং পিঠের রমবয়েড পেশীকেও শক্তিশালী করে। ওয়াইড আর্ম ট্রেনিং বা প্রশস্ত বাহুর ব্যায়াম পেক্টোরাল পেশীর বিকাশে অবদান রাখে, ঠিক যেভাবে ওয়াইড গ্রিপ বেঞ্চ প্রেস ব্যায়ামে পেক্টোরাল পেশীর উপর বেশি এবং ট্রাইসেপ্সের উপর কম গুরুত্ব দেওয়া হয়। মাসল-আপ পুল-আপ (ব্যায়াম) "Triceps Dip"। exrx.net। সংগ্রহের তারিখ ৩ সেপ্টেম্বর ২০১৩।  "Chest Dip"। exrx.net। সংগ্রহের তারিখ ৩ সেপ্টেম্বর ২০১৩।
তাজিকিস্তানের ভূগোল

তাজিকিস্তান উত্তর এবং পশ্চিমে কিরগিজস্তান ও উজবেকিস্তান, পূর্ব দিকে চীন এবং দক্ষিণে আফগানিস্তান এর মধ্যে অবস্থিত একটি দেশ। তাজিকিস্তানের ভূভাগের ৯৩ শতাংশ অঞ্চল জুড়ে রয়েছে পর্বতসমূহ। দুটি মূল পর্বত শ্রেণী পামির পর্বতমালা এবং অ্যালে পর্বতমালা বহু হিমবাহযুক্ত স্রোত ধারা এবং নদীর জন্ম দিয়েছে যা প্রাচীন কাল থেকেই কৃষিজমিতে সেচের জন্য ব্যবহৃত হয়ে আসছে। মধ্য এশিয়ার অন্যান্য প্রধান পর্বতশ্রেণী থিয়েন শান উত্তর তাজিকিস্তানের প্রান্ত ছুঁয়ে চলে গেছে। দেশটির পার্বত্য অঞ্চলটি তাজিকিস্তানের দুটি প্রধান জনসংখ্যা কেন্দ্রকে পৃথক করেছে যাঁরা দেশের অপেক্ষাকৃত নিম্নাঞ্চল ভাগের দক্ষিণের (পঞ্জ নদী) এবং উত্তরের (ফারগানা উপত্যকা) অংশে বসবাস করেন। নিবিড় কৃষি ও শিল্প ক্ষেত্রে সোভিয়েত ইউনিয়ন এর প্রাকৃতিক সম্পদ ব্যবহারের সংস্থান নীতিসমূহের দ্বারা এক পরিবেশগত সমস্যার উত্তরাধিকার দিয়ে স্বাধীন তাজিকিস্তানকে ছেড়ে গিয়েছে। তাজিকিস্তানের অপেক্ষাকৃত নিম্ন অধিরোহ অঞ্চলটি তিনটি পর্বত শ্রেণীর দ্বারা উত্তর এবং দক্ষিণ অঞ্চলে বিভক্ত। এই পর্বত শ্রেণী বিশাল থিয়েন শান পর্বতমালার পশ্চিম দিকের বর্ধিত অংশ দ্বারা গঠিত। পূর্ব থেকে পশ্চিমে মূলত সমান্তরালভাবে চলমান পর্বত শ্রেণীগুলি হ'ল তুর্কস্তান, জারাভশান (জারাফশান) এবং হিসোর (গিসার) পর্বত। এর মধ্যে সর্বশেষটি রাজধানী দুশানবের ঠিক উত্তরে এবং পশ্চিম-মধ্য তাজিকিস্তানে অবস্থিত। তাজিকিস্তানের অর্ধেকেরও বেশি ভূভাগের উচ্চতা ৩,০০০ মিটার (৯,৮০০ ফু) উপরে অবস্থাণ করছে। এমনকি নিম্নভূমিগুলি যা সুদূর উত্তরে ফারগানা উপত্যকা এবং দক্ষিণ-পশ্চিমে খতলোন প্রদেশ এ অবস্থিত - তাদের ভূভাগও সমুদ্রপৃষ্ঠ থেকে বেশ উপরে অবস্থান করছে। তুর্কস্তান পর্বতে পশ্চিমভাগের শৃঙ্গগুলির মধ্যে সর্বোচ্চতা হল ৫,৫১০ মিটার (১৮,০৮০ ফু)। এই পর্বত শ্রেণীর পূর্ব দিকের সর্বোচ্চতা সম্পন্ন স্থানটি কিরগিজস্তানের সীমান্তের নিকটে অবস্থিত। এই অঞ্চলটিতে পামির-অ্যালে পর্বতমালার শিখরগুলির প্রাধান্য বর্তমান যার মধ্যে আছে পূর্বতন সোভিয়েত ইউনিয়নের তিনটি সর্বোচ্চ শৃঙ্গের দুটি: মাউন্ট লেনিন — ৭,১৩৪ মিটার (২৩,৪০৬ ফু) এবং ইসমাইল সোমানী শৃঙ্গ — ৭,৪৯৫ মিটার (২৪,৫৯০ ফু)। এই অঞ্চলের অন্যান্য বেশ কয়েকটি শৃঙ্গের উচ্চতাও ৭,০০০ মিটার (২৩,০০০ ফু) সীমা অতিক্রম করেছে। এই পর্বতগুলিতে রয়েছে অসংখ্য হিমবাহ যার মধ্যে বৃহত্তম ফেদচেনকো হিমবাহ ৭০০ বর্গকিলোমিটার (২৭০ মা২) এর চেয়েও বেশি স্থান দখল করে আছে এবং মেরু অঞ্চলের বাইরে এটিই বিশ্বের বৃহত্তম হিমবাহ। যেহেতু তাজিকিস্তান একটি সক্রিয় ভূমিকম্প বলয়ে রয়েছে তাই এখানে তীব্র ভূমিকম্পও সাধারণ ঘটনা। "Geography"। Library of Congress Country Studies। সংগ্রহের তারিখ ৩১ জুলাই ২০১৫।   এই নিবন্ধটিতে Library of Congress Country Studies থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । "Environmental problems"। Library of Congress Country Studies। সংগ্রহের তারিখ ৩১ জুলাই ২০১৫।   এই নিবন্ধটিতে Library of Congress Country Studies থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । "Topography and Drainage"। Library of Congress Country Studies। সংগ্রহের তারিখ ৩১ জুলাই ২০১৫।   এই নিবন্ধটিতে Library of Congress Country Studies থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । More information about the lakes of Tajikistan via the Tajikistan Gateway On enclaves in Central Asia, incl. Tajikistan
তুর্কমেনিস্তানের ভূগোল

তুর্কমেনিস্তান হ'ল মধ্য এশিয়া এর একটি স্থলবেষ্টিত দেশ যেটি পশ্চিমে কাস্পিয়ান সাগর, দক্ষিণে ইরান ও আফগানিস্তান, উত্তর-পূর্ব দিকে উজবেকিস্তান এবং উত্তর-পশ্চিমে কাজাখস্তান দ্বারা সীমাবদ্ধ। এটি স্বাধীন রাষ্ট্রের রাষ্ট্রমণ্ডল (সিআইএস) এর দক্ষিণতম প্রজাতন্ত্র এবং ১৯৯১ এর শেষদিকে সাবেক সোভিয়েত-পরবর্তী রাষ্ট্রসমূহ এর বেশিরভাগ দ্বারা আলগাভাবে গঠিত একটি ফেডারেশন। কাস্পিয়ান সাগরের সাথে এর দীর্ঘতম সীমানা হল (১,৭৮৬ কিমি (১,১১০ মা)। অন্যান্য সীমান্তের মধ্যে রয়েছে ইরানের সাথে (দক্ষিণ দিকে ৯৯২ কিমি (৬১৬ মা), আফগানিস্তানের সাথে (দক্ষিণ দিকে ৭৪৪ কিমি (৪৬২ মা), উজবেকিস্তানের সাথে (উত্তর এবং পূর্ব দিকে ১,৬২১ কিমি (১,০০৭ মা) এবং কাজাখস্তানের সাথে (উত্তর দিকে ৩৭৯ কিমি (২৩৫ মা)। তুর্কমেনিস্তান মার্কিন যুক্তরাষ্ট্রের ক্যালিফোর্নিয়া রাজ্যের তুলনায় কিছুটা বড় প্রায় ৪৮৮,১০০ কিমি২। আয়তন অনুসারে তুর্কমেনিস্তান সাবেক সোভিয়েত প্রজাতন্ত্রের রাশিয়া, কাজাখস্তান এবং ইউক্রেন পরে চতুর্থ অবস্থানে রয়েছে। পশ্চিম থেকে পূর্ব প্রান্তে দেশটির সর্বোচ্চ বিস্তার হল ১,১০০ কিমি (৬৮০ মা) এবং উত্তর থেকে দক্ষিণ প্রান্তে সর্বোচ্চ বিস্তার হল ৬৫০ কিমি (৪০০ মা)। আশখাবাদ বলকানাবাত দাশোগুজ তুর্কমেনাবাত মারি তুর্কমেনবেসি তুর্কমেনিস্তানে শীতল মরু আবহাওয়া বর্তমান যা প্রবলভাবে মহাদেশীয়। গ্রীষ্মকাল দীর্ঘ (মে থেকে সেপ্টেম্বর পর্যন্ত), উষ্ম এবং শুষ্ক। শীতকালে উষ্ণতা সাধারণত মধ্যম এবং শুষ্ক থাকলেও উত্তরাংশ মাঝে মাঝে শীতল ও শুষ্ক হয়। বেশিরভাগ বৃষ্টিপাত জানুয়ারি থেকে মে মাসের মধ্যে হয়। সারা দেশে বৃষ্টিপাতের পরিমাণ সামান্যই। বার্ষিক গড় বৃষ্টিপাত কোপেট ড্যাগ -এ ৩০০ মিলিমিটার (১১.৮ ইঞ্চি) থেকে শুরু করে উত্তর-পশ্চিমে ৮০ মিলিমিটার (৩.১৫ ইঞ্চি) পর্যন্ত হয়। দক্ষিণ-মধ্য তুর্কমেনিস্তানের ইরান সীমান্তের নিকটবর্তী রাজধানী আশগাবাত -এ বার্ষিক গড় বৃষ্টিপাত ২২৫ মিলিমিটার (৮.৯ ইঞ্চি)। বার্ষিক গড় তাপমাত্রা আশগাবাতে ১৭.১ °সে (৬২.৮ °ফা) থেকে শুরু করে উত্তর-মধ্য তুর্কমেনিস্তানের উজবেক সীমান্তে ১২.৮ °সে (৫৫.০ °ফা) পর্যন্ত হয়। প্রায় একটানা বাতাস প্রবাহ উত্তর, উত্তর-পূর্ব বা পশ্চিমের দিক থেকে হয়ে থাকে। তুর্কমেনিস্তানের প্রায় ৮০% ভূখণ্ডে উপরিভাগের জল প্রবাহের অবিচ্ছিন্ন উৎসের অভাব রয়েছে। এখানের প্রধান নদীগুলি কেবলমাত্র দক্ষিণ এবং পূর্ব সীমান্ত বরাবর অবস্থিত। কোপেটড্যাগের উত্তরের ঢালু ভূমিতে কয়েকটি ছোট ছোট নদীকে পুরোপুরি সেচের জন্য চালিত করা হয়েছে। দেশের সর্বাধিক গুরুত্বপূর্ণ নদী হ'ল আমু দরিয়া এবং তার দীর্ঘতম উপনদী সহ মোট দৈর্ঘ্য ২,৫৪০ কিমি হওয়ায় এটিই মধ্য এশিয়ার দীর্ঘতম নদী হিসাবে পরিগণিত হয়। আমু দরিয়া উত্তর-পূর্ব তুর্কমেনিস্তান জুড়ে প্রবাহিত হওয়ার পরে পূর্বদিকে প্রবাহিত হয়ে উজবেকিস্তান এবং তাজিকিস্তান এর দক্ষিণ সীমানা তৈরি করেছে। আমু দারিয়ার বাঁধ দেওয়া ও সেচের ব্যবহারের কারণে আরাল সাগর -এ তার মারাত্মক পরিবেশগত প্রভাব পড়েছে (পরিবেশগত সমস্যাগুলি দেখুন)। নদীটির বার্ষিক গড় প্রবাহ সেকেন্ডে ১,৯৪০ ঘনমিটার। অন্যান্য প্রধান নদী হ'ল তেজেন (১,১২৪ কিমি); মুরঘাব (৮৫২ কিমি); এবং আতরেক (৬৬০ কিমি)।  এই নিবন্ধটিতে Library of Congress Country Studies থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।  এই নিবন্ধটিতে সিআইএ ওয়ার্ল্ড ফ্যাক্টবুক থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে ।
হুয়ান কারেনিয়ো

হুয়ান কারেনিয়ো লারা (স্পেনীয়: Juan Carreño; ১৪ আগস্ট ১৯০৯ – ১৬ ডিসেম্বর ১৯৪০; এছাড়াও হুয়ান কারেনিয়ো নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। তিনি প্রথম মেক্সিকীয় খেলোয়াড় ফিফা বিশ্বকাপে গোল করেছেন। ১৯২৮ সালে, আমস্টারডামে অনুষ্ঠিত গ্রীষ্মকালীন অলিম্পিকে মেক্সিকোর হয়ে প্রথম গোলটি করেছেন। ১৯২৭–২৮ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১২ মৌসুম অতিবাহিত করে অবসর গ্রহণ করেছিলেন। ১৯২৮ সালে, কারেনিয়ো মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৮ ম্যাচে ২টি গোল করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন। হুয়ান কারেনিয়ো লারা ১৯০৯ সালের ১৪ই আগস্ট তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৪০ সালের ১৬ই ডিসেম্বর তারিখে মাত্র ৩১ বছর বয়সে অ্যাপেন্ডিসাইটিসে আক্রান্ত হয়ে মৃত্যুবরণ করেছেন। "Juan Carreño"। ট্রান্সফারমার্কেট।  "Amsterdam, 1928"। ফিফা। ২২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২০।  "France vs Mexico"। ফিফা।  হুয়ান কারেনিয়ো – ফিফা প্রতিযোগিতার রেকর্ড (ইংরেজি) সকারওয়েতে হুয়ান কারেনিয়ো (ইংরেজি)
রোজ ধাতু

রোজ ধাতু, রোজ মেটাল বা রোজ অ্যালয় হল একটি সংকর ধাতু। এটি একটি কম গলনাঙ্কের গলনশীল সংকর(fusible alloy)। রোজ ধাতুতে শতকরা ৫০ ভাগ বিসমাথ,২৫-২৮ ভাগ সীসা এবং ২২-২৫ ভাগ টিন থাকে। এর গলনাঙ্ক ৯৪ ডিগ্রি থেকে ৯৮ ডিগ্রি সেলসিয়াস ( ২০১ থেকে ২০৮ ° ফা)-এর মধ্যে হয়। এই সংকর ধাতুটি গলিত অবস্থার থেকে যখন কঠিন হয় সেইসময় এর সংকোচন বা প্রসারণ খুবই কম হয়। বিসমাথ ধাতুর শতকরা পরিমাণের উপর রোজ ধাতুর এই বৈশিষ্ট্যটি নির্ভর করে। রোজ ধাতুর বেশ কয়েকটি সাধারণ ব্যবহার রয়েছে: ঝালাই করার কাজে পদার্থ জুড়বার উপকরণ (রাং) হিসাবে লোহার রেলিং,ক্ষুদ্র স্তম্ভ প্রভৃতিতে ব্যবহার হয়। তাপ পরিবহনের মাধ্যম হিসাবে গলিত অবস্থায় তাপ আধার (heating baths)-এ ব্যবহার করা হয়। সরু নল এবং পাইপ বাঁকানোর সময় যাতে নমনীয় থাকে কুঁকড়ে না যায় তারজন্য গলিত রোজ ধাতু নলের মধ্যে ঢালা হয়। পরে এটি কঠিন হয়ে গেলেও নমনীয় থাকে। এক্ষত্রে টিউব বা পাইপকে কোঁকড়ানো ছাড়াই সহজেই বাঁকানো যায় বা এতে পুনরায় কাজ করা যায়। কাঙ্ক্ষিত আকারটি এলে পরে রোজ ধাতুটিকে পুনরায় গলিয়ে বের করে নেওয়ার পর, পরিবর্তিত আকারে পাইপটি পাওয়া যায়। জার্মান রসায়নবিদ ভ্যালেন্টিন রোজ দ্য এল্ডার (Valentin Rose the Elder) এই সংকর ধাতুটি আবিষ্কার করেছিলেন। তার নাম অনুসারে এই সংকর ধাতুটির নাম হয় রোজ মেটাল বা রোজ ধাতু। "Low melting-point (fusible) alloys" (পিডিএফ)। Belmont Metals। সংগ্রহের তারিখ ৫ ডিসেম্বর ২০১৯।